	Pavadinimas
	Sutikimų atidaryti ar steigti lošimų organizavimo vietą ar sutikimų tęsti lošimų organizavimo veiklą lošimų organizavimo vietoje išdavimas

	Paslaugos gavėjai
	Juridiniams asmenims verslo tikslais

	Paslaugos tipas:
	Ne el. būdu teikiama paslauga


	Aprašymas
	Panevėžio miesto savivaldybės taryba išduoda sutikimus atidaryti ar steigti lošimų organizavimo vietą ar sutikimus tęsti lošimų organizavimo veiklą lošimų organizavimo vietoje. Bendrovės, norinčios atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje gali tik gavusios Panevėžio miesto savivaldybės tarybos sutikimą.
Lošimų organizavimo vietos: automatų ar bingo salonai, lošimo namai (kazino), lažybų ir totalizatoriaus punktai, įskaitant žirgų totalizatoriaus punktus (toliau visos kartu – lošimų organizavimo vietos).
Sutikimai bendrovėms neišduodami Azartinių lošimų įstatymo 10 straipsnio 2 dalyje nurodytose draudžiamose organizuoti lošimus šiose vietose:
1) gyvenamuosiuose namuose, išskyrus tuos, kurių pirmuosiuose aukštuose esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę;
2) ikimokyklinio ugdymo mokyklose;
3) bendrojo ugdymo mokyklose;
4) profesinio mokymo įstaigose;
5) aukštosiose mokyklose;
6) neformaliojo vaikų švietimo mokyklose ir formalųjį švietimą papildančio ugdymo mokyklose;
7) neformaliojo suaugusiųjų švietimo mokyklose;
8) sveikatos priežiūros įstaigose;
9) vaikų sanatorijose;
10) kultūros įstaigose;
11) bibliotekose;
12) teatruose;
13) muziejuose ir parodų salėse;
14) kredito įstaigose ir kitose finansų institucijose;
15) parduotuvėse, išskyrus lažybų ir totalizatoriaus punktų steigimą prekybos centruose, kurie pagal savo paskirtį yra pritaikyti ne vien parduotuvių veiklai ir kuriuose pagal projektinį išplanavimą yra įrengtos atskiros patalpos;
16) valstybės ir savivaldybių institucijose bei įstaigose;
17) kino teatruose, geležinkelio ir autobusų stotyse, oro uostuose, jūrų uostuose, išskyrus lošimus automatais, jeigu jie organizuojami atskirose patalpose, nesusijusiose su šių įstaigų tiesioginėmis funkcijomis;
18) pašto įstaigose, išskyrus jose įsteigtus lažybų ir totalizatorių punktus.

Bendrovės prašymo Savivaldybės administracijoje išnagrinėjamo terminas yra 20 darbo dienų, per kurį:
1. patikrinami bendrovės prašyme pateikti duomenys;
2. pagal Apraše nustatytus kriterijus atliekamas konkrečios lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimas.
3. parengiami alternatyvūs Savivaldybės tarybos sprendimo projektai dėl sutikimo atidaryti ar steigti lošimų organizavimo vietą išdavimo ir dėl nesutikimo atidaryti ar steigti lošimų organizavimo vietą išdavimo arba dėl sutikimo tęsti lošimų organizavimo veiklą lošimų organizavimo vietoje išdavimo ir dėl nesutikimo tęsti lošimų organizavimo veiklą lošimų organizavimo vietoje išdavimo (toliau bendrai – sprendimų projektai).
Prašymo išnagrinėjimo terminas skaičiuojamas nuo visų arba papildytų (patikslintų) dokumentų gavimo dienos, o apie atliktus veiksmus bendrovė informuojama raštu.
Savivaldybės taryba sprendimų projektus svarsto ir sprendimus priima Savivaldybės tarybos patvirtintame reglamente nustatyta tvarka ir terminais.
Savivaldybės taryba priima sprendimą sutikti arba nesutikti atidaryti ar steigti lošimų organizavimo vietą arba tęsti lošimų organizavimo veiklą lošimų organizavimo vietoje.
Apie Savivaldybės tarybos priimtą sprendimą bendrovė informuojama raštu. 


	Paslaugos teikimo rezultatai
	Savivaldybės tarybos sutikimas atidaryti ar steigti lošimų organizavimo vietą arba  sutikimas tęsti lošimų organizavimo veiklą lošimų organizavimo vietoje. 

	Informacija ir dokumentai, kuriuos turi pateikti asmuo
	1. Prašymas dėl sutikimo atidaryti ar steigti lošimų organizavimo vietą arba prašymas dėl sutikimo tęsti lošimų organizavimo veiklą lošimų organizavimo vietoje. Prašymas registruojamas Savivaldybės dokumentų valdymo sistemoje. Jeigu teikiant prašymą buvo pateikti ne visi ir (ar) neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi ar netikslūs duomenys, trūkstamiems dokumentams ir (ar) informacijai pateikti ir (ar) patikslinti nustatomas ne ilgesnis kaip 5 darbo dienų terminas nuo pranešimo apie bendrovės prašyme nustatytus trūkumus išsiuntimo dienos, pradedant skaičiuoti nuo kitos po pranešimo išsiuntimo darbo dienos. Apie nustatytą papildomą terminą dokumentams ir (ar) informacijai pateikti bendrovė informuojama raštu.
2. Įgaliojimas, jeigu bendrovės vardu prašymą ir dokumentus pasirašo ir pateikia įgaliotas asmuo;
3. Valstybės narės, kurioje užsienio bendrovė yra įsteigta, institucijos, suteikusios teisę užsienio bendrovei vykdyti lošimų veiklą toje valstybėje narėje, rašytinis patvirtinimas arba institucijos išduotas leidimas, patvirtinantys, kad užsienio bendrovė turi teisę vykdyti lošimų veiklą toje valstybėje narėje, jeigu prašymą pateikia užsienio bendrovės filialas, turintis buveinę Lietuvos Respublikoje ir atliekantis visas juridinio asmens funkcijas ar dalį jų; 
4. gyvenamojo namo gyvenamosios paskirties patalpų savininkų daugumos laisvos formos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę. Jeigu patalpa nuosavybės teise priklauso keliems savininkams, jiems jų susitarimu teisės aktų nustatyta tvarka atstovauja vienas asmuo, kuris turi vieną balsą.

	Panevėžio miesto savivaldybės administracija

	Paslaugos teikėjas

	Vardas, pavardė arba padalinys
	Jokūbas Leipus

	
	Pareigos
	Miesto plėtros skyriaus vedėjas

	
	Telefonas
	+370 45 501 334

	
	Mob. telefonas
	

	
	El. paštas
	jokubas.leipus@panevezys.lt

	
	
	

	
	Vardas, pavardė arba padalinys
	Kristina Buinauskienė

	
	Pareigos
	Miesto plėtros skyriaus vyriausioji specialistė

	
	Telefonas
	+370 45 504 469

	
	Mob. telefonas
	

	
	El. paštas
	kristina.buinauskiene@panevezys.lt

	Paslaugos inicijavimo forma
	Nustatytos formos prašymas
1. Prašymas dėl sutikimo atidaryti ar steigti lošimų organizavimo vietą.
2. Prašymas dėl sutikimo tęsti lošimų organizavimo veiklą lošimų organizavimo vietoje.

	Neelektroninės paslaugos teikimo proceso aprašymas
	1. Prašymas pateikiamas tiesiogiai Savivaldybės priimamajame (Laisvės a. 20, Panevėžys), siunčiamas registruotu laišku arba elektroniniu paštu  priimamasis@panevezys.lt.
2. Paslaugos teikėjas išnagrinėja prašymą pagal Apraše nustatytus kriterijus ir atlieka konkrečios lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimą ir parengia alternatyvius Savivaldybės tarybos sprendimo projektus dėl sutikimo atidaryti ar steigti lošimų organizavimo vietą išdavimo ir dėl nesutikimo atidaryti ar steigti lošimų organizavimo vietą išdavimo arba dėl sutikimo tęsti lošimų organizavimo veiklą lošimų organizavimo vietoje išdavimo ir dėl nesutikimo tęsti lošimų organizavimo veiklą lošimų organizavimo vietoje išdavimo.
3. Savivaldybės taryba priima sprendimą sutikti arba nesutikti atidaryti ar steigti lošimų organizavimo vietą arba tęsti lošimų organizavimo veiklą lošimų organizavimo vietoje 
4. Paslaugos gavėjas apie priimtą sprendimą informuojamas pranešimu tokiu būdu, kokį nurodė prašyme.

	Lietuvos Respublikos azartinių lošimų įstatymas

	
	Nuoroda
	https://e-seimas.lrs.lt/portal/legalActEditions/lt/TAD/TAIS.133562 

	
	Pavadinimas
	Panevėžio miesto savivaldybės Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašas

	Paslaugos teikėjo veiksmų (neveikimo) apskundimo seka
	Šis dokumentas per vieną mėnesį gali būti apskundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka. Per vienerius metus gali būti apskundžiamas dėl valstybės tarnautojų piktnaudžiavimo ir biurokratizmo Lietuvos Respublikos Seimo kontrolieriams (Gedimino pr. 56, 01110 Vilnius) Lietuvos Respublikos Seimo kontrolierių įstatymo nustatyta tvarka




